is is is sv is es es en is en is is is is is en is is is is is en id is is is is is is en pt is is en is is is is is is is is is is cs ca en is is is is is is is hbs_lat is is is is is fr is is is is is is da is en fr is is is en is is is is is is is cs cs is is is is is is is is is en pt is sk en is pt is is pt is pt is sk fr is is is is en is is fr is is is fr is is is is sk is pt is is sk fr is is is is is en is sk is is sk fr is is is is is en is sk is la sk fr is is is is sk en is sk is hbs_lat sk fr is is is is sk en is sk is hbs_lat sk fr is is is is sk en is sk is hbs_lat sk fr is is is fr is is is is is en pt is is is sk fr is is en en en is is is is is
janúar 2010 – Þörf – Vani – Líðan
Jæja – það er allt á kafi í handbolta – Ísland að spila í undanúrslitum í dag við Frakka og holy Moly þetta verður spennandi – ja vonandi, vonandi valta ekki Frakkar yfir okkur alveg hreint….  sigh
Ég hef nú lokið þessum svakalega sýklalyfjakúr og hef jafnað mig á ógleðinni – sem hefur það jafnharðann í för með sér að ég get hugsað mér að eta út í eitt og hin ógnarfína þyngd sem ég taldi mig hafa náð í síðustu viku er eiginlega horfin á vit hærri tölu… ferlega fúlt hvernig maður getur látið – en er það nógu fúlt til þess að breyta gömlum vana?  Ég ætla amk að reyna að nýta mér þetta.  Ég hef verið á mörgum stöðum í síðustu viku – heima og lagskona í grímsneskíum sumarbústað og talið mér trú um að ég væri að jafna mig í maganum og ég yrði bara að hafa hægt um mig.  En nú er það komið – og skapið er heldur betra líka svo eftir helgi eru allar afsakanir á bak og burt og hið daglega líf tekur við – en nú um helgina kemur Ragnheiður heim með allt sitt hafurtask – svo ég sit nú með tvo hunda og tvo í viðbót í heimili  – svo rólega heimilishaldið er úti í bíli amk ;-).  Hér er því allt fullt af kössum og dóti og drasli – og ég er að hugsa um að láta mig hverfa á morgun og vinna upp tíma sem ég vann ekki í síðustu viku útaf þessum handbolta – maður er alveg lamaður þessa daga sem leikir eru – og eiginlega daginn áður líka svei mér þá!
Þessa helgina ætla ég að reyna að halda verulega í við mig í mat og svo er það vinnurammi, hreyfing og ordinary life eftir helgina – og hana nú…
Úff ég er svo stressuð útaf þessum leik í dag – ísl – dan að meira að segja strútssyndrómið dugir ekki til…  Ó mig auma!
Ég er gjörsamlega að kafna úr ógleði vegna þessara lyfja sem ég er að taka – jukk og ég er meira að segja lystarlaus sem gerist ALDREI – reyndar býr með mér sú von að við það að laga það sem að mér er – ef það tekst sem sagt með þessum lyfjum sem er ekki alveg víst – þá hverfi þessi átsþörf sem ég hef verið haldin síðasta árið.  Ástæðan fyrir henni getur legið í magasýrum, þindarsliti og bakteríum og ristlinum og ég veit ekki hvað og hvað – það verður amk spennandi að fylgjast með þessu, svo mikið er víst.
Það er nú annars meiri blíðan – maður bara man ekki hvað vetur er – var samt að heyra að 1918 hafi ballið ekki byrjað fyrr en í febrúar en hélst vel fram á sumarið!  Við sjáum til hvað verður en kannski vorar snemma í okkar kreppusigna landi…
Ég fór í magaspeglun á þriðjudaginn – það var nú svei mér ógeðslegt – enda sagði læknirinn að það gæti aldrei verið annað í mínu tilfelli þar sem ég væri svo þindarslitin.  Þá væru kokviðbrögðin miklu meiri og ekki bætti úr skák að ég hefði þurft að fá minnst helmingi meira af þessu kæruleysislyfi en ég fékk því það virkaði nú ekki rassgat í bala!  En hið góða er að ég fann ekkert til í hálsinum á eftir og það bætti nú úr skák.  Ekkert aum eða slíkt.
En ég átti gott spjall við meltingalækninn og þá kom nú eitt og annað upp á yfirborðið sem að mér er í maganum – sumt er hægt að gera eitthvað við og annað þarf ég bara að eiga við sjálf eins og ég er að reyna með mataræði og slíku.
Ég er að eta lyf fyrir heila fúlgu við bakteríum í maganum sem kannski virka á þær og sem kannski virka líka á lætin í minni sérkennilegu meltingu – hver veit.  Tilraunarinnar virði.  Af þessum ósköpum öllum svimmar mig svo og sundlar að ég er gjörsamlega ófær um að hreyfa mig nema nokkur skref í einu og mjög hægt – líklega kemur þetta ofan í eitthvert slen sem hefur herjað á heimilisfólkið hér þessa viku – Palli var slappur í upphafi vikunnar og ég svo í gær – sama dag og ég byrjaði að taka þessar pillur allar saman.   Sama dag og Íslendingar gerðu jafntefli við Austurríki – mein gott!  Ekki orð um það meira.
Ég er sem sagt búin að vera heima í gær og í dag heldur framlág og ekki til nokkurs.  Held það sé vænlegast að bíða þetta af sér og gleðjast svo bara óumræðilega þegar maður hressist.
Það er frábært veður út, sólin skín og það er hlýtt – það væri hægt að hjóla í dag ójá.  Bráðum kemur vorið og þá hefst gönguþjálfun, fjallasprang og hjólaferðir um Votmúlann og kannski bara upp á Borg – hver veit?
á morgun er það salurinn og brennsla – kannski bara sund!
Það er í sjálfu sér nógu pirrandi – en við það bætist að ég er eitthvað svo ótrúlega leið.  Neikvæð og fúl.  Óánægð með allt.  Finnst fátt sérlega skemmtilegt….  Og veit EKKERT hvað ég vil!
Nenni ekki að vera löt
hef ekki þreki í að vera neitt annað.
Fór í magaspeglun í dag – sem var mjög óþægilegt – bjargaði því bara hvað þessi læknir var mikil dúlla… ja eða amk notalegur!
Ég er náttúrulega með þindarslit dauðans  – sem er ekki sérlega óvænt því allir feitir eru með þindarslit ja amk flestir.   Ég er með magasársbakteríu sem þarf að drepa og hef líklega fengið magasár hér um árið.  Er með ristilkrampa dauðans sem er ekkert hægt að gera við nema það sem ég er að gera.  Og reyna að eta trefjaduft eitthvað.  Nú svo er ég með myljandi magabolgur og magakrampa maga.  Ja ja – hefði svo sem getað verið með magaskár og allt það svo þetta gæti alveg verið verra.  Það er sem sagt myljandi ástæða og ástæður reyndar fyrir magakveisum mínum.  Allt blandast þetta saman í fínan kokteil sem heldur mér við efnið.
Og ég veit ekki hvort ég eigi að vera í námi eða ekki – get næstum eins verið það því ég nenni engu öðru …
Eina sem ég veit að þunglyndið rjátlast af mér eftir því sem líður nær voru.  Það er alveg víst.
Ég held ég verði að taka mér tak.
En nenni því ekki…
Lokaútgáfa hreyfi og léttingsmarkmiða til vors koma svo
Ég bæði get og vil 😉
Janúar og febrúar – (lágstemmt þar sem konan er ekki upp á sitt besta þá mánuði). Áherslan á hóflega hreyfing og mataræði.
Morgunblað ekki sjaldnar en fjórum sinnum í viku – helst alltaf (6x). 15 mín lágmark – lengri hringurinn er 25 mín og skal tekinn þegar andinn blæs því þannig.
Mánudagur – Salurinn og brennsla í 25 – 40 mín
Miðvikudagur – Salurinn og brennsla 25 mín
Fimmtudagur – Blak 90 mín
Laugardagur – Salurinn og brennsla 25 – 40 mín
Þriðjudaga og föstudaga má fara í sund og synda smá vegis, nú eða bara í pottinn í liðkun. Reynslan er að ef komið er ofan í pott er stutt ofan í sundlaugina og nokkrir metrar í sundi saka aldrei.
Hjólið er stand by og ganga er líka leyfileg sem viðbót – engin pressa samt svo mótþróaþrjóskuröskunin fari nú ekki á flug og drungin, vonleysið og hörmungarhyggjan nái nú ekki neinum hæðum.
Massíf gönguþjálfun því 8. apríl eru mælingar á Reykjalundi og ég SKAL koma ógó vel út.
Meiri ákefð í salnum og brennslutíminn lengdur í 40 mín alltaf – (skipt í tvennt).
Meira sund og hjólreiðar því það er sko verið að æfa til að verja sjálfsvirðinguna
Búið er að skipuleggja nokkrar gönguferðir, 60 – 3 klst langar í misjöfnu undirlagi. Á móti verður minna brennt í tækjum en létt sund kemur á móti.
Apríl – eins og mars
Maí – litið til fjalla og brennslan færð út. Sund, ganga, hjólreiðar en lyft með.
Vera þá orðin  2 kg léttari en þegar ég fór frá Reykjalundi,
bónus væri nýr tugur.
Drög að iðjuþjálfunarstundaskrá :-)
Allt skal gert til þess að hanga inni alla daga í mogganum!
Mánudagur – vinna, elda, stór æfing í rækt – borða.
Þriðjudagur – hlusta á fyrirlestur í aðferðarfræði – ef ég fer í hana þeas  – heim 15:30.  Engin hreyfing nema moggi.
Miðvikudagur – vinna, elda, ræktin eða sund – léttur sprettur.
Fimmtudagur – vinna – blak – hvíld og enginn skyndimatur er heim er komið!
Föstudagur – vinna, nett tiltekt og hugað að kvöldmat.  Léttur sprettur í laug eða brennslu
Laugardagur – nám, stór æfing – hreyfing um 16:00
Sunnudagur – tómstundir – nám
Lágmark – ganga með mbl 4 sinnum, rækt 2 sinnum og blak.
Bloggaðu hjá WordPress.com. eftir Automattic.